open-index/open-wikipedia-markdown huggingface dataset:
Han Xin

**Hán Xìn** (tradisjonell kinesisk: 韓信; forenklet kinesisk: 韩信; hanyu pinyin: *Hán Xìn*; død 196 f.Kr.) var en kinesisk militær leder på slutten av Qin-dynastiet og begynnelsen av Han-dynastiet. Han tjente under Liu Bang i Chu-Han-striden mot Xiang Yu og bidro til opprettelsen av Han-dynastiet. Derfor ble han en av *Det tidlige Han-dynastiets tre helter* ((漢初三傑), sammen med Zhang Liang og Xiao He. 

Hán blir best husket for å ha vært en briljant militær leder, og for strategiene og taktikkene han brukte i strid, og noen av disse har blitt til kinesiske ordspråk. For å belønne Hán for hans innsats, ga den nye keiseren Liu Bang ham titlene *Konge av [[Qi (stat)|Qi]]* i 203 f.Kr. og *Konge av [[Chu]]* det følgende året. Riktignok var Liu redd for Hans ferdigheter, og gradvis svekket han Háns militære makt, og sent i 202 degraderte han Hán til *Marki av Huaiyin*. I 196 ble han beskyldt for å ha deltatt i et opprør, og ble så lurt inn i en felle og henrettet etter enkekeiserinne Lüs ordre.

## Referanser
Jarl av Strathmore og Kinghorne

Tittelen **jarl av Kinghorne** blei oppretta som skotsk adelstittel i 1606 for Patrick Lyon. I 1677 blei jarlskapet hetende «Strathmore og Kinghorne». Jarledømmet blei også å finne som tittel i Det forente kongerike under den 14. jarlen. Gemalinnen til en sittende jarl skulle være kjent som grevinne av Strathmore og Kinghorne. 

Ved siden av jarledømmene, hadde jarlene også subsidiære titler: vicomte Lyon (oppretta i 1677), Lord Glamis, Tannadyce, Sidlaw og Strathditchie (1677), Lord Glamis (1445) og Baron Bowes (1887). En tidligere opprettelse av Baron Bowes (1815), til fordel for den 10. jarlen blei tatt bort ved hans død i 1821. De første tre er alle skotske; de siste to ble opprettet som titler i Det forente kongerike. Eldste sønn av jarlen bruker Lord Glamis som sin tittel, før han overtar etter sin far. Normalt sett vil alltid den høyeste subsidiære tittelen brukes (i dette tilfelle vicomte Lyon), men dette blir ikke gjort, ettersom det kunne føre til forveksling med Lord Lyon.

Elizabeth Bowes-Lyon (1900–2002), dronning til kong Georg VI av Storbritannia fra 1936 til 1952 og bestemor av dagens britiske monark, kong Charles III av Storbritannia, var datter av den 14. jarl av Strathmore og Kinghorne.

Familiens sete er Glamis Castle i Angus, Skottland
Bente Riise

**Bente Riise** (født 1962) er en norsk journalist, forfatter og redaktør. Fra 2017 har hun vært generalsekretær i Norsk tidsskriftforening. 

## Bakgrunn
Riise ble født 14. juli 1962 på Hareid og ble uteksaminert fra Norsk journalisthøgskole i Oslo i 1989. Hun har arbeidet som journalist i *[[NRK]]*, *[[A-magasinet]]* og *[[Dagbladet]]*, og var redaksjonssekretær i lørdagsmagasinet til *[[Dagens Næringsliv]]* 2000–2001. I 2004–2005 var hun fast spaltist i ukeavisa *[[Dag og Tid]]*. Riise var redaktør for bladet *[[Psykisk helse (blad)|Psykisk helse]]* i årene 1994–2000 og 2001–2005. I 2005–2006 var hun journalist i *[[Tidsskrift for Norsk psykologforening]]*. I årene 2006–2013 var Riise redaktør for tidsskriftet *[[Syn og Segn]]*, og deretter sakprosaredaktør i Samlaget 2013–2017. Siden 2017 har Riise vært generalsekretær i Norsk tidsskriftforening.

Riise har hatt en rekke verv i norsk medie- og kulturliv. Hun har blant annet vært styreleder i Norsk tidsskriftforening, styreleder i Karina Jensens Minnefond for fotojournalistikk, styreleder i tidsskriftet ''Kunstkritikk'', styremedlem i Noregs Mållag og styremedlem i Ivar Aasen-instituttet ved Høgskulen i Volda. Riise har sittet i juryen for *Årets Bilde* fra Pressefotografenes Klubb, i Universitetsforlagets jury for *Årets tidsskriftartikkel*, juryen for Norsk Bibliotekforenings pris *Årets bibliotek og Karina-stipendet til Norsk Journalistlag*. 
 
## Utmerkelser
I 1992 fikk Riise prisen *[[Årets frilanser]]* for arbeidet med dokumentarboken *Mor Russlands døtre*. Riise har mottatt flere priser fra Fagpressen som redaktør for *[[Psykisk helse (blad)|Psykisk helse]]*: *Fagpressens forsidepris* (1997, 2001 og 2003), *Fagpressens fotopris* (1999 og 2002) og *Fagpresseprisen* (1998). Som redaktør for *[[Syn og Segn]]* mottok hun i 2010 prisene *Årets tidsskrift* og *Årets nordiske tidsskrift*. Som redaktør i *Syn og Segn* mottok Riise i 2011 *[[Nynorsk redaktørpris]]*.

## Bibliografi
* 
* 

## Referanser
God natt, natt

***God natt, natt*** er en norsk barnebok skrevet av Gro Dahle og illustrert av Svein Nyhus. Boka ble utgitt av Cappelen Damm i 2009.

## Innhold
*God natt, natt* består av 36 korte trøstedikt der forfatteren sier god natt til planter, dyr, ting, tanker og mennesker, enten det gjelder «sola», «fuglene», «huset» eller «alle tjuver og kjeltringer», «de som går gatelangs» og «alle som har låst seg inne på badet og ikke vil ut.» Boka er gjennomillustrert med enkle tusjtegninger malt med grove strøk og fargelagt digitalt i oransje og nyanser av blått. Litteraturanmelderne var svært positive til utgivelsen:

## Priser og oversettelser

Boka ble nominert til Kulturdepartementets pris for beste bildebok og Kritikerprisen for barnebøker utgitt 2009. Den fikk diplom i Årets vakreste bøker 2010.

*God natt, natt* ble utgitt på svensk av Bokförlaget Daidalos i Gøteborg i 2010.
## Referanser


## Eksterne lenker

* Forlagets presentasjon av boka 
* Illustratørens egne blogginnlegg om boka
Glomsrudbyen

**Glomsrudbyen** (Glomsrud uttales głó'mmsru) er på folkemunne en betegnelse på de sørligste gårdene i Eidsberg kommune i Østfold, som utgjør en tunge inn i Rakkestad kommune og grenser til Rakkestad i sør, vest og øst, og Eidsberg i nord. Glomsrudbyen består av de to matrikkelgårdene Vestre og Østre Glomsrud. Disse matrikkelgårdene utgjør i sin tur flere gårder som alle bærer eller har båret navnet Glomsrud i en eller annen form. Med utgangspunkt i navnet Glomsrud mener Oluf Rygh at området ble ryddet i tidlig middelalder, hvor første ledd i navnet kommer av mannsnavnet Glúmr, altså Glúmrs rydning.

## Kilder
*
*
100% Offisielt Ben 10: Alien Force Magasin

***100% Offisielt Ben 10: Alien Force Magasin*** er et tegneserieblad basert på de amerikanske TV-seriene Ben 10 og Ben 10: Alien Force fra Cartoon Network. Det er gitt ut 1 blad så langt.

## Blad
#*Skinnet bedrar* (av Charlotte Fullerton)
Blackstone

**Blackstone**  kan sikte til:

## Selskaper
*Blackstone Group, amerikansk private equity- og investeringsselskap
*Blackstone Ventures, kanadisk gruveselskap

## Personer
*Bellamie Blackstone, amerikansk magiker og datter av Harry Blackstone jr.
*Charles Blackstone, amerikansk forfatter
*Elliott Blackstone, rettighetsforkjemper for lesbiske, homofile og transpersoner i San Francisco
*Gay Blackstone, enke etter Harry Blackstone jr.
*Harry Blackstone s.r. (1885&ndash;1965), kjent amerikansk magiker, bedre kjent som "The Great Blackstone" og far til Harry Blackstone jr.
*Harry Blackstone jr. (1934&ndash;1997),kjent amerikansk magiker og tv-personlighet
*Ian Blackstone, tidligere engelsk fotballspiller
*Jerry Blackstone, kordirigent hos University of Michigan
*Tessa Blackstone, britisk politiker
*Timothy Blackstone, jernbanemann fra Chicago
*William Blackstone (1723&ndash;1780), britisk jurist
*William Eugene Blackstone, amerikansk evangelist og sionist
*William Seymour Blackstone, britisk parlamentsmedlem og barnebarn av juristen William Blackstone 
*William Blackstone, også kalt William Blaxton (1595&ndash;1675), engelsk innvandrer i New England

## Geografi
;Australia
*Blackstone, Queensland
*Blackstone, Vest-Australia
*Blackstone Heights, Tasmania

;Storbritannia
*Blackstone, West Sussex, England

;USA
*Blackstone, Illinois
*Blackstone, Massachusetts
*Blackstone, Virginia
**Blackstone Army Airfield, Virginia
* Blackstone River i Massachusetts og Rhode Island
** Blackstone Valley, National Heritage Corridor langs Blackstone River
**Blackstone Valley Regional Vocational Technical High School, Upton, Massachusetts
Bastei

**Bastei** (norsk: bastion) er en klippeformasjon ved Elben mellom Rathen og Wehlen i den tyske delstaten Sachsen. Stedet hører til de mest besøkte i Sächsische Schweiz. Fra toppen som ligger 305 moh er det vid utsikt over Elbedalen og Elbsandsteingebirge. Klippeveggen faller bratt 194 meter ned til Elben.

## Historie
Navnet er en henvisning til den tidligere forsvarsringen av klipper rundt middelalderborgen Felsenburg Neurathen og blir i 1592 nevnt første gang som *Pastey*. Selve utkikkspunktet på Bastei nevnes første gang i 1798 av Christian August Gottlob Eberhard. 

Tidligere kunne Bastei bare nås fra Wehlen og Lohmen. Tallrike kunstnere tok seg opp over *malerveien* - en turvei i Elbsandsteingebirge. Caspar David Friedrich brukte motiver fra Bastei i sitt bilde *Felsenpartie im Elbsandsteingebirge*.
 
Atkomsten fra Rathen var opprinnelig vanskeligere, men fra 1814 ble det laget en sti med 487 trappetrinn fra Wehlgrund (Niederrathen) over *Vogeltelle* og opp til klippen.  

Bevertningen på Bastei har foregått siden 1812, fra starten i to tidligere fjøs. I 1814 ble det bygget kjøkken og utsiktsplattformen fikk et gelender. Fra 1826 ble det mulig å overnatte på stedet. En trebro på 76,5 meter ble bygget over den 40 meter dype kløften *Mardertelle* mellom klippene *Steinschleuder* og *Neurathener Felsentor*. I 1851 ble trebroen erstattet med en bro i sandstein.

Mot slutten av det 19. århundret ble stedet utviklet til hovedutfluktssted i Sächsischen Schweitz. Bastei fikk innlagt vann i 1895 og telefon i 1897. Planer fra 1900 om å legge en jernbane fra Elben ble senere skrinlagt og siden er bilveien utvidet. Mellom 1975 og 1979 ble gjestehuset utvidet. Det har også blitt bygget et nytt hotell.

## Turisme
Ved siden av det egentlige utkikkspunktet finnes *Jahrhundertturm,* et klippeutspring ved Basteibroen, med et minnesmerke over året 1797, da Bastei første gang ble nevnt i reiselitteraturen. Her finnes også minnsmerker over presten Wilhelm Lebrecht Götzinger og turistføreren Carl Heinrich Nicolai, samt hoffotografen Hermann Krone som var den første til å ta bilde av Basteibroen. Det beste utsiktspunkt mot Basteibroen er fra *Ferdinanstein*, som nås via en sidevei fra broen. I 2000 falt en stor del av klippen *Wartturm* 60–75 meter ned fjellsiden mot Elben.

Fra Bastei når man over Basteibroen (*Basteibrücke*) til Felsenburg Neurathen som er den største fjellborgen i Sächsische Schweiz. Rester av borgen i form av bjelkelag fra rom utgravd i fjellet, en sisterne og steinkuler for steinslynger og katapulter kan ses. Oppstigningen fra Rathen passerer et friluftsmuseum som blant annet viser slavisk bosetting i området, og fra en sidevei nås friluftsscenen *Felsenbühne Rathen*. 

Vandrerveien Eisenach-Budapest går over Bastei.

## Eksterne lenker
*
Gråvann

**Gråvann**, eller **gråvatn**, er avløpsvann fra vask, dusj og vaskemaskin (kjøkken, bad og vaskerom). Håndtering av gråvann (les om gråvannsrensing) benyttes oftest ved avløpsløsninger for husholdning (inkl hytter) og industri hvor avløpsvannet er separert i to utløp; gråvann og svartvann (fra toalett). Metoden kalles i denne sammenheng kildeseparering og benyttes i kombinasjon med renseanlegg for gråvann og egen håndtering av svartvann (kloakk).

De vanligste renseløsningene for gråvann er biofilter med slamavskiller og komprimert infiltrasjon, infiltrasjon direkte i resipient og i konstruert våtmark og slamavskilling før utslipp. I kombinasjon med lavtspylende toalett (inkl vakuumtoalett) kan bruk av gråvann gi betydelige vannbesparelser og er svært effektiv til resirkulering av vann. Å splitte gråvann fra svartvann og annet kommunalt avløpsvann bidrar til effektiv reduksjon og en optimal gjenbruk av gråvann. Avløpsvann blir i denne sammenheng omgjort fra å være et stort samfunnsproblem til en verdifull vannreserve.  Norge har gode erfaringer for anlegg med rett dimensjonering. 

I bobiler tar man vare på gråvannet i egne tanker som må tømmes med jevne mellomrom.

## Eksterne lenker
* Ny norm for prefabrikkerte gråvannsrenseanlegg- Forskning på kildeseparering
* Informasjon om Kildeseparasjon- Forskning på forbedring av helse forbundet med rening og gjenbruk av gråvann
* Informasjon om gråvann- www.avlop.no
Geir Bakke (danser)

**Geir Bakke** (født 20. september 1959) er en norsk sportsdanser fra Askim. Han danset fra 1972 sammen med Trine Dehli Cleve, og sammen med henne har han vunnet VM i tidans tre ganger og VM i latinamerikansk dans en gang i årene fra 1981 til 1986. De var også samboere, men sluttet å danse sammen da de brøt med hverandre. I den perioden de danset sammen, vant de også tre EM i tidans og to i latinamerikansk dans, i tillegg til at de fikk til sammen fem sølvmedaljer i VM og fire i EM.

Etter bruddet hadde Geir Bakke flere nye dansepartnere og vant bronsemedalje i VM 1987 med Catherine Andersson, som han danset med til 1992. Etter det danset han et par år med Julie Fryer, fra 1996 danset han med Melissa Dexter. Det siste året han var aktiv konkurransedanser, var 1996, da danset han med den finske danseren Hanna Karttunen.

Etter sin aktive dansekarriere etablerte Geir Bakke seg som dansetrener i latindans i Roma. I 2003 giftet han seg med den nederlandske sportsdanseren Mirjam Zwijsen, som også har vunnet VM i tidans, noe hun gjorde med sin tyske partner Michael Hull.

## Medaljer i internasjonale mesterskap

## Referanser


## Kilder
* *[[Hvem Hva Hvor]]* 1986 side 383
* 

## Eksterne lenker
* Geir Bakke hos www.dancesportinfo.net
Andrea Therese Fostervold

**Andrea Therese Skjolde Fostervold** (født 15. mai 1992) er en norsk skuespiller fra Oslo. 

Hun har utdannelse fra Forstudium Teater, en treårig skuespillerutdannelse fra NSKI Høyskole (2018) og etterutdanning ved OsloMet. 

Våren 2020 turnerte hun med Teater Joker i teaterforestillingen *Brune*, basert på *[[Brune|barneboken med samme tittel]]*, i regi av Den Kulturelle Skolesekken. 

Fostervold brukes mye som stemmeskuespiller. 

Tidligere har hun spilt i kortfilmen *Mens du står utenfor* (2002) av Nina Grünfeld. Hun spilte også rollen som *Sølvie Steen* i krimserien Nattsøsteren (2007) av Unni Lindell.

Fostervold er medlem av Norsk Skuespillerforbund.

## Referanser


## Eksterne lenker
*
Herbert Klein

**Herbert Klein** (født 25. mars 1923 i Breslau, død 25. september 2001) var en tysk svømmer som deltok i de olympiske leker 1952 i Helsingfors.

Klein vant en olympisk bronsemedalje i svømming under OL 1952 i Helsingfors. Han kom på tredjeplass på 200 meter bryst bak John Davies fra Australia og Bowen Stassforth fra USA.

## OL-medaljer
*  1952  Helsingfors -  Bronse i svømming, 200 meter bryst, menn  Tyskland

## Referanser


## Eksterne lenker
*
Toru Goto

**Toru Goto** (født 26. juni 1936 i Fukuoka), japansk svømmer som deltok i de olympiske leker 1952 i Helsingfors.
 
Goto vant en olympisk sølvmedaljer i svømming under OL 1952 i Helsingfors. Han var med på det japanske laget som kom på andreplass på 4 x 200 meter fri bak USA. De andre på laget var Yoshihiro Hamaguchi, Hiroshi Suzuki og Teijiro Tanikawa.

## OL-medaljer
*  1952  Helsingfors -  Sølv i svømming, 4 x 200 m fri, menn  Japan

## Eksterne lenker
*
Svein Samuelsen

**Svein Samuelsen** (født 1948, død 15. juni 2011 i Oslo) var en norsk tegneserietegner og illustratør. Han var tegneren av Flåklypa-juletegneseriealbumene fra 2004 til 2011. Det første ”Flåklypa”-tegneseriebladet, var juleheftet *[[Gurin med reverompa]]* (utgitt i 2004). Svein Samuelsen var også tegner i juleanimasjonsfilmen "Gurin med reverompa" (1998), basert på Kjell Aukrusts bok med samme navn fra 1991.

I tillegg til sitt arbeid innenfor Flåklypa illustrerte han også nissemotivene som har vært på Tine sine melkekartonger siden nittitallet.

## Referanser
Jack Emblow

**Jack Emblow** (født 27. juni 1930 i Lincoln i Lincolnshire) er en engelsk musiker som regnes for å være en av Englands mest markante trekkspillere. Emblow har igjennom en lang karriere deltatt som studiomusiker for en rekke britiske band og artister. Emblow har også markert seg innenfor musikk til fjernsyn ved at han blant annet har spilt trekkspill til den engelske situasjonskomedien Last of the Summer Wine (1973–2010) og kjenningsmelodien til 'Allo 'allo! (1984–1992).

Emblow startet med å spille piano i en alder av ni år, før han to år senere byttet til trekkspill. Da han var femten år stod han på scenen med jazzpianisten Eddie Thompson. Fra begynnelsen av 1950-tallet var han medlem av en rekke mindre grupper, og i 1956 radiodebuterte han med gruppa *The Jack Emblow Sextet* på flere programmer hos BBC.

På slutten av 1960-tallet og til dags dato har Jack Emblow også deltatt som studiomusiker («Session musician») for en rekke britiske band og artister, hvor de mest kjente er The Beatles, Elton John, Donovan, Curved Air, The Strawbs, Camel, Michael Chapman, Stackridge, Claire Hamill, Andy Desmond, Henry Mancini, Herbie Flowers, Chris Spedding, Grace Jones og Roger Whittaker.

## Referanser


## Eksterne lenker
* 
* 
*  Turnipet.com – The Jack Emblow Sextet Informasjon om Jack Emblow.
*  Allmusic.com – Albumkrediteringer til Jack Emblow
Joseph Bernardo

**Joseph Bernardo Garcia Rodriguez Marinelli** (1929–2023) var en fransk svømmer som deltok i de olympiske leker i 1948 i London og 1952 i Helsingfors.

Bernardo vant en olympisk bronsemedalje i svømming under OL 1948 i London. Han var med på det franske laget som kom på tredjeplass på 4 &times; 200 meter fri bak USA og Ungarn. De andre på laget var Henri Padou jr., René Cornu og Alexandre Jany.

Bernardo vant sin andre olympiske bronsemedalje i svømming under OL i 1952 i Helsingfors. Han var med på det franske laget som kom på tredjeplass på 4 &times; 200 meter fri bak USA og Japan. De andre på laget var Jean Boiteux, Aldo Eminente og Alexandre Jany.

## OL-medaljer
*  1948  London -  Bronse i svømming, 4 x 200 meter fri, menn  Frankrike
*  1952  Helsingfors -  Bronse i svømming, 4 x 200 meter fri, menn  Frankrike

## Referanser


## Eksterne lenker
*
Jerusalem bro

**Jerusalem bro** er en gang- og sykkelvei over Akerselva i Oslo. Den stod ferdig i august 2011. Brua går fra sørsiden av Bjølsen Valsemølle (baksiden av Sagene brannstasjon) over til undergangen under Treschows gate.

Jerusalem bro er en 124 meter lang S-formet skråstagbru. Prosjektet ble i 1999 lansert som bydel Sagenes tusenårsprosjekt. Brua er en del av gang- og sykkelveinettet «Grønn rute», en 8 km lang gang- og sykkelrute som skal binde sammen turveiene fra Bestumkilen til Sinsenkrysset.

Navnet «Jerusalem» stammer fra et lokalt småbruk fra 1699 med samme navn. Småbruket lå der Lilleborg fabrikker senere ble reist.

Brua ble bygget av Skanska Norge AS, med Bymiljøetaten i Oslo kommune som byggherre.

## Referanser
Babylon – Nordisk tidsskrift for Midtøstenstudier

***Babylon – Nordisk tidsskrift for Midtøstenstudier*** er et vitenskapelig tidsskrift om samtidens Midtøsten. Tidsskriftet publiserer akademiske artikler, faglige debattinnlegg, bokessays og anmeldelser innenfor fagfeltet. Bidragene er i hovedsak skrevet på skandinaviske språk, men enkelte bidrag publiseres på engelsk.

## Bakgrunn
Tidsskriftet kom først ut våren 2003, under navnet *Babylon – Tidsskrift om Midtøsten og Nord-Afrika*. Med virkning fra 01/2009 endret tidsskriftet navn til *Babylon – Nordisk tidsskrift for Midtøstenstudier*, og etablerte tosidig anonym ekstern fagfellevurdering. Samtidig ble tidsskriftet godkjent som vitenskapelig publiseringskanal på nivå 1.

## Organisasjonsform og tilknytninger
Babylon er organisert som en uavhengig forening tilknyttet Institutt for kulturstudier og orientalske språk (UiO), og er medlem av Norsk Tidsskriftforening. Utgivelsene er støttet av institusjonen Fritt Ord. Som et vitenskapelig tidsskrift er Babylon politisk, ideologisk og religiøst uavhengig. Både redaksjon og redaksjonsråd arbeider uten økonomisk godtgjørelse. Tidsskriftet honorerer ikke bidragsytere.

Fra og med 2017 har tidsskriftet vært Open Access.

Fra og med 2009 har Babylon delt ut Babylonprisen for beste artikkel fra en yngre, pre-phd forsker.
* Babylonprisen 2009 gikk til Solveig Riiser for artikkelen «Forhandlinger i Divanorkesteret».
* Babylonprisen 2010 gikk til Jon Nordenson for artikkelen «We want five!»
* Babylonprisen 2011 gikk til Einar Wigen for artikkelen «Landsmann, snakk tyrkisk!»
* Babylonprisen 2012 gikk til Joakim Parslow for artikkelen «Politikk og kriminalitet i det nye Tyrkia»
* Babylonprisen 2013 gikk til Jørgen Jensehaugen og Anja Sletteland for artikkelen «Betingelsesløs fred: Forhandlinger i forkledning»
* Babylonprisen 2016 gikk til Charlotte Lysa for artikkelen «Gåten Qatar 2022»
*Babylonprisen 2017 gikk til Eirik Kvindesland for artikkelen «Valg, debatt og konflikt. Osmansk statsborgerskap i Palestina»
*Babylonprisen 2019 gikk til Fannie Agerschou-Madsen for artikkelen «Uundværlige og udskælte. Migrantarbejdernes rolle i Saudi-Arabien»
*Babylonprisen 2020 gikk til Mathias Hatleskog Tjønn for artikkelen «Å gjøre vann til olje: Kolonitidens betydning for den italiensk-libyske oljeindustrien»

Fra og med 2019 har Charlotte Lysa og Jon Nordenson vært redaktører for tidsskriftet.

Tidligere redaktører:

* 2017–2019 Erik Skare og Erling Lorentzen
*2014–2017 Kristian Takvam Kindt og Gjermund Granlund
* 2013 Jørgen Jensehaugen
* 2011&ndash;2013 Nils Ivar Lahlum
* 2010&ndash;2011 Jørgen Jensehaugen
* 2009&ndash;2010 Hilde Lysengen Havro
* 2007&ndash;2009 Hilde Tørhaug
* 2007 Gina Lende
* 2004&ndash;2006 Kjetil Selvik
* 2003&ndash;2004 Jacob Høigilt

## Profil
Hvert nummer av Babylon inneholder en seksjon med artikler på et gitt tema, og en åpen seksjon. Tidsskriftet henter sine bidrag fra Nordens forskningsmiljøer på Midtøsten og Nord-Afrika. Tidsskriftets primære målgruppe er forskere, studenter, journalister og andre som arbeider med Midtøsten.

## Eksterne lenker
*
Folkeavstemning om ny valgordning i Storbritannia

**Folkeavstemning om ny valgordning i Storbritannia** var en folkeavstemning som fant sted i Storbritannia 5. mai 2011. Den skulle bestemme om valgordningen skulle endres ved valg av medlemmer til Underhuset. 

I Storbritannia velges én representant fra hvert valgdistrikt ved at den kandidaten som får flest stemmer vinner setet. Dette kalles flertallsvalg i enkeltkretser, eller såkalt «førstemann til mølla», der den som får flest stemmer vinner. Som alternativ ble det foreslått at velgerne skulle få mulighet til å rangere kandidatene (1, 2, 3, osv.), såkalt preferansevalg (engelsk: «alternative vote»). Etter å ha talt opp alle stemmene, blir stemmene for den kandidaten som fikk *færrest* stemmer telt opp på nytt, etter andrevalget, så blir stemmene for den som hadde nest-færrest stemmer omfordelt, osv. Inntil det er en kandidat som har fått mer enn 50% av de avgitte stemmene. Preferansevalg er en valgordning som har vært benyttet  mer enn hundre år i Australia (ulike typer valg). Preferansevalg i distrikter som velger mer enn én representant kalles «single transferable vote», og er en metode for forholdstallsvalg som blant annet brukes i Irland.
Kari-Mette Astrup

**Kari-Mette Astrup** (født 24. desember 1952 i Larvik) er en norsk maler. Hun har malt på fulltid siden 1995. 

Astrup bruker flere teknikker, deriblant olje, akryl, mixed media, blyant, kull og kritt. Maleriene hennes er ofte fargesterke, og hun maler både klassisk figurativt og abstrakt. Astrup har deltatt på en rekke utstillinger, samt hatt flere separatutstillinger, både lokalt, nasjonalt og internasjonalt. Hun er medlem av NFUK (Norsk Forening For Uavhengige Kunstnere).

## Utdannelse
* Strykejernet Kunstskole, Oslo,  2007, 2009 
* Darek Adamski's malerskole, Drammen, 2006, 2010 
* Studio Giambo, Firenze, italia: maling, 2005 
* Christiania Friakademi, Oslo: portrett og akt-tegning, 2005 
* Elev av Bjørn Sjølie, 2001-2005
* Gloppe videregående skole, Larvik: tegning, form og farge, 1992-1995

## Utstillinger
 
* Art Oslo, 2010 
* Holmen Gård, Gjerstad, 2010 
* Galleri Rønningen, Porsgrunn, 2010 
* Mønstringsboden, Stavern, 2010 
* Palm Art Exhibition, Leipzig, Tyskland, 2010 
* Slottsfjellet skole, Tønsberg, 2009 
* Selmas Have, Stavern, 2009 
* Palm Art Gallery, Leipzig, Tyskland, 2009 
* Upstream people Gallery, ; Omaha, USA, 2009 
* Steinbrakka, Stavern, 2009 
* Galleri Vera, Drøbak, 2009 
* Galleri Brenneriet, Oslo 2009 
* Selmas Hage, Stavern, 2008 
* Galleri Albin Upp, Oslo, 2008 
* Byens Galleri, Larvik, 2008 
* Galleri Athene, Drammen, 2008 
* Fredriksvern Verft, Stavern, 2007 
* Chelsea Gallery, "Crossroads", New York, 2007 
* Rhonda Schaller Studio, New York, 2007 
* Projekt 30 Exhibition, USA, 2007 
* UNcover Gallery, Iowa, USA, 2007
* Galleri da Vinci, Drammen, 2006 
* Fredriksvern verft, Stavern, 2006 
* Galleri Nanset, Larvik, 2006 
* Galleri Godshuset, Røyken, 2005 
* Skagen By- og egnsmuseum, Skagen, DK, 2005 
* Galleri Høeg, Larvik, 2004 
* Krutthuset, Stavern, 2004, 2005 
* Stavern Gamle Rådhus; Stavern, 1997, 2004 
* Drift Galleri, Oslo, 2003, 2004 
* Promenaden Cafe, Sandefjord, 1999 
* Collets Galleri, Oslo, 1997

## Dekorasjoner/illustrasjoner
* Illustrasjoner i boken *Frekke Frida Flue*, utgitt 2011 
* Malerier i boken *Rock`n roll, Baby*, utgitt 2010 
* Malerier til Comune del Pontremoli, Libra d'Artista, Italia, 2006 
* Innkjøpt av Quick Eiendomsmekling, Oslo, Larvik Kommune og Kongegata Eiendom, Larvik 
* Malerier etter dikt av forfatteren Myriam H. Bjerkli, 2006

## Eksterne lenker
* Hjemmeside
* Liv Forlags illustratørside
Knut Hagrup

**Knut Hagrup** (født Knut Hagerup-Svendsen 13. november 1913 i Bergen, død 15. mai 2003 i Nyon i Sveits) var en norsk ingeniør, offiser og luftfartsmann. Han var konsernsjef i SAS fra 1969 til 1979.

Hagrup fullførte Hærens flyskole i 1936 og ble uteksaminert sivilingeniør i fly- og motorkonstruksjon og aerodynamikk fra den tekniske høyskolen Darmstadt i 1940. Under andre verdenskrig var han teknisk sjef for de norske flystyrkenes tekniske kontor i London (1942–43) og transportflyger i Royal Air Force. Fra 1946 ble han ansatt i SAS, der han i 1962 ble viseadministrerende direktør, deretter administrerende direktør fra 1969 til 1978.

Hagrup fikk graden dr.oecon. ved Hochschule für Verkehrswesen i Dresden i 1978 og graden dr.techn. ved Kungliga Tekniska Högskolan i Stockholm 1980. Han innehadde en professorstilling ved Pacific Lutheran University i Washington fra 1979, og ved Northrop University i Los Angeles fra 1980.

## Referanser


## Kilder
* Arntzen, Jon Gunnar (red.): ''Hvem er Hvem? 1994, Kunnskapsforlaget
* Aftenposten 13. november 1963

## Eksterne lenker
*
Hans Holst

**Hans Holst** (født før 1619, død etter 1642) var en  dansk billedskjærer og snekker fra Køge. Han gikk sannsynligvis i lære hos faren som også var snekker. 

## Verk
* 2 malerier til Køge rådhus (betalt 19.5.1621, forsvunnet) 
* Prekestol i Køge kirke (1624)
* Prekestol i Ganløse kirke (1624) 
* Prekestol i  Sæby kirke ved Tissø (1624) 
* Altertavle i Vor Frue kirke i København (kontrakt des. 1624, brent 1728) 
* Korgitter og paneler i Smørum kirke (kontrakt 1637, ikke bevart) 

Tilskrivninger: 
Prekestolene i Haraldsted kirke (ca. 1625), Ejby kirke (1625) og Selsø kirke (1637). Figurer på korgitter og skranke mot Djäknekoret i Brahekyrkan i Vissingö i Jönköpings län i Sverige. 

## Eksterne lenker
*
Maura Visser

**Maura Visser** (født 1. juni 1985 i Haag) er en nederlandsk håndballspiller, som spiller for den tyske klubben  og det nederlandske landslaget.

Hun var med på landslaget under Håndball-EM 2010, hvor Nederland kom på 8.-plass, og hvor Visser kom på 5.-plass på toppscorerlista med sine 36 mål.

## Referanser


## Eksterne lenker
*
Tommy Borgudd

**Karl Edward Tommy «Slim» Borgudd** (1946–2023) var en svensk racerfører og musiker.

## Karriere
Borgudd vant det svenske Formel 3-mesterskapet og ble nummer tre totalt i Formel 3-europamesterskapet i 1979, der han blant annet satte banerekord i Monacos F3-race 1980. Han deltok siden i Formel 1 i sesongene i  og . Hans beste plassering i Formel 1 var en sjetteplass i Storbritannias Grand Prix 1981, noe som ga han hans eneste VM-poeng.

I 1984 vant han Formel 3-løpet Macaos Grand Prix og i 1985 deltok han blant annet med en Arrows-Ford F1-bil i Formel 3000.

Utenom Formel 1 deltok Borgudd i truckracing, med tre EM-seiere, én andreplass og én tredjeplass i sammendraget.

Borgudd var også musiker og spilte trommer i musikkgruppene Lea Riders Group, Made in Sweden og Solar Plexus.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Referanser


## Eksterne lenker
* 
* 
*
Arne Pärson

**Arne Pärson** (født 15. august 1906 i Falkenberg, Hallands län i Sverige, død 20. april 1982 i Höganäs, Malmöhus län) er kjent som sangtekstforfatter. Han var sønn til hovedredaktøren i Hallands Nyheter,   Filip Pärson. Faren Filip var ikke bare journalist, men også tegner og spillemann, og initiativtaker til Hallands Spelmansförbund. I første halvdel av 1930-tallet satte han sammen med broren Stig opp flere lokalrevyer i hjembyen Falkenberg. Til disse skrev han selv – under signaturen *P. Arne* – tekstene som tryktes. Senere flyttet han til Stockholm, der han ved siden av sitt arbeid som utlandssekretær skrev sangtekster til flere filmer med Edvard Persson i hovedrollen, for eksempel Baldevins bröllop (1938), Vart hjärta har sin saga (1948), der han stod for samtlige tekster, Huset nr 17 (1949) og Greve Svensson (1951). 

Musikken ble for det meste komponert av Knut Edgardt (signaturen Knut Eddy) eller Alvar Kraft. Sammen med denne skrev han senere *[[En fattig trubadur]],* som inngikk i «Vart hjärta har sin saga». Den ble der framført av Edvard Persson, men har senere blitt udødeliggjort gjennom Cornelis Vreeswijks innspilling fra 1971. Den er også spilt inn av andre, blant annet av Östen Warnerbring (1967) og Peps Persson (1982). 

En annen kjent sang av Arne Pärson er *I Örkelljunga skyttepaviljong* med musikk av Knut Edgardt, som han skrev på 1940-tallet, inspirert av minnene fra sin militærtjeneste, og som ble sunget av Calle Reinholdz (1950) og Åke Grönberg (1951). 

## Eksterne lenker
* Myggans nöjeslexikon
* Intervju med Solveig Gustafsson i Hallands Nyheter 29 september 2006
Injunktiv

**Injunktiv** var en grammatisk modus i sanskrit som var karakterisert av en sekundær ending uten noe augment, og som vanligvis kunne ligne aorist eller imperfektum uten augument. Det stod vanligvis i den primære satsen og hadde et konjunktiv eller imperativ. Det kunne for eksempel indikere en intensjon: *índrasya nú vīryā̀ṇi prá *'vocam**'', «Indra's heroiske handlinger **vil/skal jeg** nå **deklamere*'» (Beekes 1995). Det var obligatorisk brukt i forbud, hvor det følger etter *mā́-''. I klassisk sanskrit fantes ingen aksenter.

Gammel gresk har ord som formelt tilsvarer injunktiv på sanskrit, og som består av aorist og imperfektum uten augment. Men i disse tilfellene er det ingen forskjell på disse formene og normale augment-former. Disse ordene er vanligvis brukt i homerisk gresk og de episke diktene.
Melvik

**Melvik** er en bygd i Harstad kommune i Troms som grenser mot Nordvik i nord og Sørvik i sør. Melvik er gnr. 43 i Harstad kommune. I Melvik finner man blant annet produksjonslokalene til Petters Sjømat A/S, samt Kveldssol sykehjem. På Melvikøya finnes bedriften Brødr. Rekstad A/S innenfor produksjon, frakt og salg av grus og sand. Den gamle bygningen til Melvik skole, som ble bygget i 1860-årene, står fortsatt. Den brant i 1916, men ny skole ble bygd i 1917 og var i bruk fram til 1960. Da ble den nye skolen i Sørvik tatt i bruk. Harstad kommune brukte noen år den gamle skolebygningen til naturskole. Bygningen ble siden solgt og er nå i privat eie.

## Litteratur
* Pettersen, Magnar (2005) *Gårdshistorie for Melvik, Fra istid til 2000*
EM på skøyter 1996

**EM på skøyter 1996** ble avholdt den 19., 20. og 21. januar 1996 i Thialf ishall i Heerenveen, Nederland.

Tittelforsvarer for damer fra året før i Heerenveen var Gunda Niemann og for herrer Rintje Ritsma. Begge utøvere forsvarte titlene.

## Program

## Kvinner
### Medaljer
;Sammenlagtmedaljer

;Distansemedaljer

### Sammenlagt
Tall bak navn er antall deltagelser i mesterskapet. Tall bak tid er plassering. 


: * = med fall
: NC = ikke kvalifisert til 5 000 m
: NF = fullførte ikke
: NS = startet ikke
: DQ = diskvalifisert


## Menn
### Medaljer
;Sammenlagtmedaljer

;Distansemedaljer

### Sammenlagt
Tall bak tid er plassering. 

: * = med fall
: NC = ikke kvalifisert til 10 000 m
: NF = fullførte ikke
: NS = startet ikke
: DQ = diskvalifisert


## Eksterne lenker
* 
*
EM på skøyter 1998

**EM på skøyter 1998** ble avholdt den 9., 10. og 11. januar 1998 på Åggelby isbane i Helsingfors, Finland.

Tittelforsvarer for kvinner fra året før i Heerenveen var Tonny de Jong og for menn Rintje Ritsma.

Tyske Claudia Pechstein og nederlandske Rintje Ritsma ble kåret til europamestere.

## Program

## Kvinner
### Medaljer
;Sammenlagtmedaljer

;Distansemedaljer

### Sammenlagt
Tall bak navn er antall deltagelser i mesterskapet. Tall bak tid er plassering.


: f = med fall
: NCxx = ikke kvalifisert til 5 000 m
: DNF = fullførte ikke
: DNS = startet ikke
: DSQ = diskvalifisert


## Menn
### Medaljer
;Sammenlagtmedaljer

;Distansemedaljer

### Sammenlagt
Tall bak tid er plassering. 


: f = med fall
: NCxx = ikke kvalifisert til 10 000 m
: DNF = fullførte ikke
: DNS = startet ikke
: DSQ = diskvalifisert


## Eksterne lenker
* 
* 
*  for EM på skøyter 1998 for kvinner.
*  for EM på skøyter 1998 for menn.
*  Resultater på www.ISU.html.infostradasports.com sine sider
Per Bjarne Ravnå

**Per Bjarne Ravnå** (født 24. oktober 1962) er en norsk historiker og sakprosaforfatter. Han er førsteamanuensis ved Nord universitet, avdeling Bodø .

Ravnå har hovedfag i historie og dr.art.-graden (1999), begge deler fra Universitetet i Bergen. Boka *Jakten på den virkelige Jesus* ble nominert til Brageprisen i 2007.

## Bøker
* *Jesus fra Nasaret,* Oslo: Dreyers, 2017. 
* *Antikkens kultur*, med Vibeke Roggen, Siri Sande og Thea Selliaas Thorsen, Oslo: Aschehoug, ISBN 978-82-03-33743-7
* *Med kraft til utvikling i hundre år. Bodø energi: 1909-2009*, Bodø: Bodø Energi, 2008. ISBN 978-82-303-1158-5
* *Jakten på den virkelige Jesus*, Bergen: Mangschou, 2007. ISBN 978-82-91948-51-5
* *Gresk og romersk politisk historie*, Oslo: Cappelen, 2006. ISBN 978-82-02-23804-9, ISBN 82-02-23804-8

## Referanser


## Eksterne lenker
* Per Bjarne Ravnå , Mangschou forlag
Lambda Island

**Lambda Island** er en liten øy i Antarktis, beliggende nordvest for Delta Island i øygruppen Melchior Islands i Det antarktiske arkipel. Øya er 2,8 kilometer lag og ble grovt kartlagt og gitt navnet *Île Sourrieu* av Jean-Baptiste Charcot på hans første antarktisekspedisjon 1903–05. Navnet Lambda Island, fra den ellevte bokstaven i det greske alfabetet, ble gitt av personell fra Discovery Investigations som kartla øya i 1927. Øya ble undersøkt av argentinske ekspedisjoner i 1942, 1943 og 1948. Argentina kaller øya *Isla Primero de Mayo*.

Et fyrtårn ble oppført på Lambda Island i 1942 som det første argentinske fyret i Antarktis. Dette er oppført på Antarktistraktatens liste over historiske steder og kulturminner i Antarktis.

## Kilder
*
Aleksandr Sokurov

**Aleksandr Nikolajevitsj Sokurov** (russisk: Александр Николаевич Сокуров; født 14. juni 1951 i Podorvitsja i Irkutsk oblast i Sibir i Sovjetunionen) er en russisk regissør og dreiebokforfatter.

Fra 1969 til 1975 var han regiassistent i fjernsynet i Gorkij (Nizjnij Novgorod). Han studerte historie ved Universitetet i Gorkij (slutteksamen i 1974) og senere i Moskva ved Statsinstituttet for filmografi (VGIK), der han tok slutteksamen i 1979. Siden 1980 har Sokurov bodd i St. Petersburg (Leningrad). 

Hans filmer kolliderte ofte med den sovjetiske sensur, skjønt han fikk støtte fra kjente regissører som f.&nbsp;eks. Andrej Tarkovskij. Etter Sovjetunionens sammenbrudd mottok han internasjonalt en rekke filmpriser. Sokurov har laget både spillefilmer og dokumentarfilmer. 

## Filmer (utvalg)
*1978 Odinokij golos tsjeloveka
*1980 Razzjalovannyj
*1981 Dmitru Sjostakovitsj - sonate for bratsj og klaver
*1983 Skorbnoje bestsjuvstvije
*1986 Ampir
*1987 Solformørkelsens dager
*1988 Moskovskaja elegija
*1997 Mor og sønn
*1999 Moloch
*2001 Telets
*2002 Russkij kovtsjeg
*2003 Otets i syn
*2005 Solntse
*2007 Aleksandra
*2011 Faust
*2015 Francofonia

## Referanser


## Litteratur
* *Alexandre Sokourov*, utgitt av François Albera. - Condé-sur-Noireau : Corlet, 2009 (=*CinémAction* 133)
* *The Cinema of Alexander Sokurov* (Kino – The Russian Cinema), hrg. von Birgit Beumers und Nancy Condee, London: Tauris I B, 2011

## Eksterne lenker
* 
* 
*  Filmkritikk: Russian Ark
*  Biographie auf film-zeit.de (tysk)
Jakob Frederik Neikter

**Jacob Fredrik Neikter** (1744–1803) var en svensk filolog og litteraturhistoriker, og professor ved Universitetet i Uppsala. Neikter gjorde en stor oppdagelse da han koplet sagaenes Skiringssal med den skriftlige framstillingen av Ottars beretning fra England på 800-tallet.

## Referanser
Jordskjelvet i Iran desember 2010

**Flere jordskjelv rammet Iran i 2010**.

Den 20. desember 2010 klokken 22:11 lokal tid (18:41 UTC) rammet et jordskjelv styrke 6.5 nær Hosseinabad , Kermān-provinsen i det sørøstlige Iran, ca 100&nbsp;km fra Bam.
Jordskjelvet drepte syv mennesker og skadet over 100. Telefontjenester ble brutt i det berørte området. I Bam ble jordskjelvet følt med MM IV uten å forårsake skade. Det er vanskelig å få tilgang til landsbyene i det berørte fjellområdet.

## Referanser


## Se også
*Jordskjelvet i Iran juli 2010
Gjensidigestiftelsen

**Gjensidigestiftelsen** er Norges største stiftelse, og er både en betydelig finansiell aktør og en viktig bidragsyter til samfunnsnyttige formål.

## Bakgrunn
Gjensidigestiftelsen gikk fra å være en allmennyttig stiftelse til en finansstiftelse da Gjensidige Forsikring (Gjensidige) ble omdannet til et allmennaksjeselskap (ASA) i 2010. Etter børsnotering av Gjensidige i 2010 eier Gjensidigestiftelsen i dag ca. 62,24 % av aksjene i Gjensidige.

Gjensidigestiftelsens formål er å forvalte det langsiktige eierskapet i Gjensidige, videreformidle sin andel av aksjeutbytte til Gjensidiges skadeforsikringskunder, utdele midler til samfunnsnyttige formål og forvalte kapitalinntektene fra spredningssalget i Gjensidige.

Siden 2007 har Gjensidigestiftelsen utbetalt totalt 32 milliarder kroner i kundeutbytte til Gjensidiges skadeforsikringskunder. i 2025 blir det tilbakeført nesten 2,8 milliarder kroner. 

Det ideelle formålet er å skape gode liv i et trygt samfunn gjennom å støtte frivillige organisasjoner og ildsjeler. Siden Gjensidigestiftelsen ble etablert i 2007 har over 13 100 ulike prosjekter fått til sammen over 4,6 milliarder kroner i støtte.  

Stiftelsen har to årlige søknadsfrister, én for sommeraktiviteter for barn og unge, og en høstutlysning som har som formål i 2025 å skape aktivitetstilbud til alle.  I tillegg har stiftelsen egne satsinger utenom søknadsfristene som blant annet bidrag til regjeringens førstehjelpsdugnad "Sammen redder vi liv", Trygge norske byer, Livsløpsprogrammet til Stine Sofies Stiftelse, Naturglede, Fritidsklubbløftet og bedre lokal beredskap . 

Administrerende direktør i Gjensidigestiftelsen fra 1. september 2021 er Ingrid Riddervold Lorange. 

## Referanser


## Eksterne lenker
* Stiftelsens nettsted
Christian Zeuthen

**Christian Olavius Zeuthen** (født 10. september 1812 Kastrup på Amager, død 23. juni 1890 på Frederiksberg) var en dansk kunstmaler. Han konsentrerte seg mest om motiver av arkitektur. 

I Norge er han kjent for å ha laget en del skisser av fortidsminnene ved Kaupang, deriblant det aller første oversiktskartet over disse.

Zeuthen gjorde en stor innsats som konservator av kalkmalerier i blant annet «Hellig Tre Kongers kapel» i Roskilde domkirke, Skibby kirke og Århus domkirke. 

## Referanser


## Eksterne lenker
*
Jordskjelvet i Iran juli 2010

**Jordskjelv** rammet Razavi i Khorasan-provinsen i Iran den 30. juli 2010. Jordskjelvet hadde styrke 5.6. Iranske medier rapporterte at minst 170 personer ble skadd som følge av jordskjelvet, mens iranske Røde Halvmåne rapporterte mer enn 150 skadet. Organisasjonen sa at alle skadde ble behandlet på stedet, bortsett fra to personer som ble innlagt i Mashhad.

## Se også
*Jordskjelvet i Iran desember 2010
Byminner (Oslo)

***Byminner*** er et tidsskrift utgitt av Oslo Museum, avdeling Bymuseet.

Tidsskriftet ble startet i 1955, året Bymuseet fylte 50 år, og hadde fra start museets direktør Harald Olaf Hugo Hals (Harald Hals II) som redaktør. Første hefte (1-1955) hadde 24 sider og en variasjon i innhold som senere har preget *Byminner*, blant annet en artikkel om Henrik Wergeland og forstedenes arbeiderklasse, en kort bedriftspresentasjon (Freia), «Fra dagboken» med notiser om aktuelle hendelser, en side om et fredet piletre i Inkognitogaten, presentasjon av gjenstander fra museets samlinger, intervju med skolerådmannen, en liten biografi om Sven Brun og spørsmål fra museets brukere med svar.

Fra 1955 til 2014 kom tidsskriftet med fire utgaver i året, fra 2015 er antallet tre. Redaktør fra 2017 er Kristin Margrethe Gaukstad, som overtok etter Anne Birgit Gran Lindaas, som var redaktør fra 2007 til 2017.

## Referanser


## Eksterne lenker

* ''Byminner''. Med artikler i fulltekst fra og med nr. 1-2007. Oslo museums hjemmeside. (besøkt 17. mars 2016)
Opplysningskontoret for frukt og grønt

**Stiftelsen Opplysningskontoret for frukt og grønt – frukt.no** er en norsk stiftelse med formål å øke forbruket av frisk frukt, bær, grønnsaker og poteter i Norge.

Stiftelsen er en felles organisasjon for kommersielle aktører innen grøntbransjen i Norge og driver generisk informasjons- og markedsføringsarbeid mot handelsleddet og forbrukerne for å øke forbruket og totalmarkedet. Interesseorganisasjoner som Norges Bondelag, Norsk Bonde- og Småbrukarlag, Norsk Gartnerforbund, Grøntprodusentenes Samarbeidsråd, Oikos – Økologisk Landslag, Norges Frukt- og Grønnsaksgrossisters Forbund samt BAMA Gruppen, Coop Norge og ICA Norge har etablert stiftelsen. Kontorets virksomhet finansieres av omsetningsavgift på hagebruksprodukter, midler fra jordbruksavtalen, øremerkede bidrag fra produsenter og andre bidrag. Kontoret er det eneste opplysningskontoret som får statlige midler direkte fra jordbruksavtalen. Dette er fordi importandelen er så høy at høye avgifter på norskprodusert frukt og grønt ville vært lite hensiktsmessig, og at økt forbruk av frukt og grønt er i trå med kostholdsrådene fra myndighetene. Kontoret får midler fra Sosial- og helsedirektoratet til å finansiere Skolefrukt-prosjektet. Kontoret hadde i 2012 en omsetning på 8,6 millioner kroner.

Stiftelsen ønsker å fremheve fordelene ved produksjon av frukt og grønnsaker i Norge. Til inntekt for sitt arbeid bruker kontoret Helsedirektoratets anbefaling om at nordmenn bør spise 5 porsjoner frukt, bær eller grønnsaker om dagen (Markedsført som 5 om dagen-konseptet).

Som et tiltak for å øke konsum av frukt, utnevnte Opplysningskontoret i 1990 den 17. oktober som «Den norske epledagen».

## Referanser


## Eksterne lenker
*
Orebakken borettslag

**Orebakken borettslag** er et borettslag i Vestre Aker i Oslo, som ligger rett øst for Mærradalen. Det ligger i den tidligere bydelen Røa.

Orebakken er et OBOS-borettslag som består av tretten boligblokker og ett parkeringshus. Elleve av boligblokkene har fire etasjer, og to har åtte etasjer. Det er områder med plen og beplantning mellom blokkene. Tomten på ca. 58 mål eies av borettslaget. Borettslaget består av 430 andeler.

## Historie
I 1974 stod den første blokken i Orebakken borettslag ferdig. Før dette var området dels jorder og dels skog. Skogkanten gikk omtrent der høyblokkene nå ligger, slik at garasjehuset, blokkene omkring flaggstangen og fotballbanen ligger der det før var jorder.

Hele Mærradalen (langs Mærradalsbekken), der det nå er plener, turvei og friarealer, var tidligere dekket av skog. Ved utbyggingen av Orebakken og området rundt, ble Mærradalsbekken lagt i rør fra enden av Røahagan og ned til andre siden av Sørkedalsveien (ved Huseby skole).

## Barnevennlig og miljøvennlig
Orebakken har tre barnehager inne på borettslagets område, og syv lekeplasser i tillegg til de som hører til barnehagene. Borettslaget er bilfritt med parkering/garasjehus i utkanten av området.

Orebakken borettslag ble i 1990-årene kjent som det første borettslaget i Oslo som tillot hønehold, noe som fikk mye medieoppmerksomhet. Etter en mangeårig debatt med utgangspunkt i høneholdet i hagen til en av leilighetene i første etasje i Landingsveien 112 vedtok borettslaget i 1997 formelt å tillate hønehold på en ekstraordinær generalforsamling som bare behandlet denne saken. Blant dem som engasjerte seg til fordel for høneholdet var jusprofessor Dag Wiese Schartum, som selv bodde i borettslaget, og miljøforkjemperen Bergljot Børresen.

## Referanser


## Eksterne lenker
* Orebakken borettslags hjemmeside
Barne- og ungdomsfilosofene

**Barne- og ungdomsfilosofene** (BUF) er et ansvarlig selskap startet i år 2000 av filosofene Ariane Schjelderup (f. 1966) og Øyvind Olsholt (f. 1963). Selskapet har som formål å utbre kunnskap om og praktisk erfaring med filosofiske samtaler med barn og ungdom, samt å stimulere til filosofisk refleksjon hos barn og unge selv. BUF har drevet filosofiklubber for barn i Oslo-området i flere år, og har arrangert filosofiske sommerleirer for barn. Selskapets hovedsatsningsområder er kurs- og forfattervirksomhet. BUF er tilknyttet ICPIC (International Council for Philosophical Inquiry with Children) og SOPHIA (European Foundation for the Advancement of Doing Philosophy with Children). Selskapet har kontorer på Eidsvoll i Akershus fylke.

## Eksterne lenker

* Barne- og ungdomsfilosofene – Norsk senter for filosofi med barn og ungdom
* Barne- og ungdomsfilosofenes filosofiklubb for barn (2004-2006)
Network Norway

**Network Norway** var et norsk mobiltelefoniselskap som eiet 50 % av den norske mobilnettoperatøren Mobile Norway.

Network Norway ble startet i 2005 med Ingvild Myhre som administrerende direktør, og Tommy Norum som dekningssjef. Selskapet vokste blant annet gjennom oppkjøp av mobilselskapene One Call og MyCall. I 2009 ble Myhre etterfulgt av Arild Hustad.

I 2013 ble selskapet slått sammen med Tele2 Norge. Administrerende direktør i det underlagte Network Norway ble Hanne Løvstad, som før 2013 var leder for det Network Norway-eide mobilselskapet Lebara.

I 2014 ble Network Norway/Tele2 kjøpt opp av svensk-finske TeliaSonera, som eier NetCom. Privatabonnementer til Tele2, OneCall og MyCall (tidligere Lebara) skiftet samtidig fra Telenor-dekning til NetCom-dekning.

I mars 2015 ble Network Norway kjøpt opp av Ice.

## Mobile Norway
Den andre halvdelen av Mobile Norway eier svenske Tele2. Mobile Norway fikk i 2006 Norges tredje lisens til å drive et GSM-mobilnett ved siden av Telenor og NetCom. Mobile Norway startet utbyggingen av sitt GSM-900 nettverk i 2007 og planlegger å dekke etter hvert hele landet. Den holder siden 2008 også en UMTS-lisens, men har så langt ikke bygget ut denne teknologien.

## Referanser


## Eksterne lenker
* Ices hjemmeside
* Mobile Norways hjemmeside
Enzo Bearzot

**Vincento «Enzo» Bearzot** (født 26. september 1927 i Aiello del Friuli, Friuli-Venezia Giulia, død 21. desember 2010 i Milano) var en italiensk fotballtrener og -spiller, forbundskaptein for  1975-1986. Bearzot ledet Italia til landets tredje VM-seier under VM 1982. I løpet av sin 20 år lange spillerkarriere, som ble avsluttet i 1964, spilte Bearzot blant annet for FC Internazionale Milano, Calcio Catania og FC Torino.

Enzo Bearzot døde 21. desember 2010, 83 år gammel

## Meritter
* VM i fotball: 1978 (fjerdeplass), 1982 (mestere), 1986
* EM i fotball: 1980 (fjerdeplass)

## Referanser


## Eksterne lenker
*
Possessiv

**Possessiv** i et språk er en konstruksjon som indikererer et eiendomsforhold. Det er ikke det samme som genitiv, som blant annet kan uttrykke et større omfang av eiendomsforhold.

På norsk uttrykkes dette med *-s* endelsen: *Gutten*'s** ball'', ''kvinnen**s** kjole'', ''bilen**s*' hjul* og faller sammen med genitiv. I noen språk fyller likevel genitiv visse funksjoner som i norsk og beslektede språk vanligvis uttrykkes ved hjelp av possessive pronomen.
Stotra

**Stotra** er sanskrit og betyr hymne eller lovprisning. Det er relatert til ordet *stuti*, som kommer fra det samme verbet, *stu* (å lovprise). I hinduismen finnes det flere slike hymner eller lovprisninger tilegnet f.eks. gudene Devi, Shiva og Vishnu, og betegner en spesifikk litteratur som ikke er bundet av strenge regler liksom de andre hindu-skriftene som Vedaene og upanishadene. Stotras finnes også i buddhismen.